OzLabs/hebrew-wiki-articles huggingface dataset:
אלן פוינדקסטר

אלן פוינדקסטר (באנגלית: Alan G. Poindexter; 5 בנובמבר 1961 – 1 ביולי 2012) היה טייס קרב ואסטרונאוט בתוכנית מעבורות החלל של נאס"א. 

==ביוגרפיה==
אלן פוינדקסטר נולד בפסדינה שבקליפורניה. אביו היה ג'ון פוינדקסטר, יועץ לביטחון לאומי בממשל רונלד רייגן. בשנת 1979 אלן פוינדקסטר סיים בית ספר ובשנת 1983 סיים לימודי תעודה. בהמשך הוא למד במכון הטכנולוגי של ג'ורג'יה אותו סיים עם תואר ראשון בהנדסת אווירונאוטיקה בשנת 1986.

לאחר סיום הלימודים פוינדקסטר התגייס לצי ארצות הברית וסיים קורס טיס. הוא התחיל לשרת כטייס "F-14 טומקט" והשתתף במשימות מבצעיות במפרץ הפרסי. בשנת 1993 הוא התחיל ללמוד תואר שני בבית הספר של הצי ללימודים מתקדמים וסיים לימודים בשנת 1995. לאחר הלימודים הוא קיבל הסמכה של טייס ניסוי.

פוינדקסטר ביצע כ-4,000 שעות טיסה ב-30 מטוסים וביצע כ-450 נחיתות על נושאת מטוסים.
==שירות בתחום החלל==
בשנת 1998 פוינדקסטר נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

פוינדקסטר היה אמור לטוס לחלל במסגרת משימה STS-120 אך היא נדחתה בעקבות אסון קולומביה. ביולי 2006 הוא טס לחלל כטייס במשימה STS-122 במעבורת החלל אטלנטיס (סטפן פריק היה מפקד צוות). המטרה העיקרית הייתה להביא לתחנת החלל הבין-לאומית מודול קולומבוס.

באפריל 2010 פוינקסטר היה מפקד צוות של משימת STS-131 של מעבורת החלל דיסקברי. ציוד מעבדה בעזרת המודול הלוגיסטי הרב תכליתי "לאונרדו". בנוסף, היא הביאה מבנה נשיאה רב תכליתי קל משקל לנשיאת ניסויים. משימה זו הביאה גם ציוד שישמש לתצפית על כדור הארץ מחלונות התחנה, כדי לעקוב אחר שינויי אקלים ונזקי מזג אוויר לגידולים חקלאיים. הסמליל של מערכת זו, המכונה WORF, מכיל את שמו של וורף, דמות מתוך מסע בין כוכבים, בשפת קלינגון. מתקן נוסף, המכונה MARES, מתוכנן לעקוב אחר השינויים בגופם של האסטרונאוטים כתוצאה מתנאי חוסר המשקל בחלל.

בדצמבר 2010 פוינקסטר פרש מנאס"א.

==לאחר פרישה מנאס"א==
לאחר הפרישה פוינדקסטר מונה לתפקיד ניהולי בבית הספר של הצי ללימודים מתקדמים.

ביולי 2012 היה מעורב בתאונת אופנוע ים ונפטר בבית חולים.

==קישורים חיצוניים==

* [http://www.spacefacts.de/bios/astronauts/english/poindexter_alan.htm ביוגרפיה]
* [https://www.nasa.gov/wp-content/uploads/2016/01/poindexter_alan.pdf ביוגרפיה באתר נסא"א]

==הערות שוליים==

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי המכון הטכנולוגי של ג'ורג'יה
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1961
קטגוריה:אמריקאים שנפטרו ב-2012
אמ"ן - אגודה למיאלומה נפוצה

אמ"ן - אגודה למיאלומה נפוצה היא עמותה ישראלית ללא כוונת רווח הפועלת לטובת כל מי שמחלת המיאלומה הנפוצה נגעה בחייו בישראל. העמותה הוקמה בשנת 2005 ופועלת באמצעות מתנדבים מקרב חולי המיאלומה ובני משפחותיהם.

האגודה חברה ב-IMF - ארגון המיאלומה הבינלאומי וב-MPE - ארגון הגג של עמותות המיאלומה באירופה ופועלת בשיתוף פעולה עם האיגוד הישראלי להמטולוגיה ולרפואת עירויים ועם הקבוצה הישראלית למיאלומה (IMSG).

משנת 2017 משמשת שלומית נורמן, מתמודדת ותיקה עם מחלת המיאלומה, כיושבת ראש האגודה. נשיאת העמותה מאז היווסדה היא פרופסור עדה יונת, כלת פרס נובל לכימיה לשנת 2009.

== הקמת העמותה ==
עמותת אמ"ן הוקמה בשנת 2005 על ידי קבוצה של חולי מיאלומה שהתוודעו זה לזה בחדרי הטיפולים ובמסדרונות בתי החולים בעת שהמיאלומה הייתה מחלה יתומה שלא נחקרה, לא אובחנה בזמן ולא הייתה ניתנת לטיפול.

מייסדת העמותה ויושבת הראש הראשונה שלה הייתה פאולה אזולאי ואליה הצטרפו מתי רביב, ציפי פרבר ויגאל שטרית, שהיוו את הגרעין הראשון של המייסדים ואף כהנו כחברי ועד העמותה.

כבר מהשלבים הראשונים זכתה העמותה לתמיכה של רופאים ואנשי צוות רפואי, בראשם ד"ר יזהר הרדן. ד"ר הרדן היה חבר עמותה למן היווסדה ושימש כיועץ הרפואי של העמותה לאורך שנים ארוכות.

לאחר הקמת העמותה בשנת 2005 נוסדה גם הקבוצה הישראלית למיאלומה, על מנת לעודד קשרים והחלפת מידע בין הרופאים ולקדם מחקר במיאלומה.

== פעילויות העמותה ==
אמ"ן מעניקה תמיכה, מידע, גישה לתרופות חדשניות ומיצוי זכויות לכל מי שהמיאלומה נגעה בחייו, מטופלים ובני משפחה, בפריסה ארצית ובתפיסה שוויונית. העמותה רואה חשיבות עליונה בהעלאת המודעות למחלת המיאלומה כדי לקדם גילוי מוקדם וכן במאבק להכנסת תרופות וטיפולים חדשניים לסל הבריאות.

בין שאר הפעילויות:
* תמיכה במתמודדים ובני המשפחה - העמותה מפעילה קו חם טלפוני המופעל על ידי מתנדבים מקרב חולי המיאלומה, ומקיימת מפגשי חברים לדרך בהם ניתן ללמוד מניסיונם של אחרים ולהחליף מידע. כן נערכות סדנאות העצמה ופעילויות ייעודיות למטופלים צעירים.
* הנגשת מידע עדכני ומהימן - אתר האינטרנט של אמ"ן מספק מידע מקיף ומעודכן על מחלת המיאלומה, דרכי הטיפול בה, מחקרים עדכניים ומגמות בטיפול ובמחקר. האתר כולל מדריך מפורט למטופל המתייחס לכל היבטי החיים עם מיאלומה החל משלב הגילוי, דרך האבחון טיפול ושגרת היומיום. . האתר מכיל מידע על זכויות והטבות וכן על פעילויות העמותה.
* כנסים מקצועיים - העמותה מקיימת כנסים שנתיים בהשתתפותם של ההמטולוגים הבכירים בישראל וכנסי רופאים ומטופלים, בשיתוף עם מחלקות המטואונקולוגיות של המרכזים הרפואיים.
* מאבקים ציבוריים להכנסת תרופות לסל הבריאות - העמותה מקיימת מאבקים ציבוריים להכנסתן של התרופות החדישות ביותר לסל הבריאות הציבורי בישראל.
* העלאת המודעות למיאלומה ועידוד גילוי מוקדם
* סיוע באיתור מחקרים קליניים בהתאמה אישית - לחולים שלא נמצא עבורם טיפול מתאים במסגרת סל הבריאות

== פרסים והוקרה ==
* 2018: אות מגן שר הבריאות למתנדבים מצטיינים
* 2020: תו מידות לאפקטיביות מטעם עמותת "מידות"

== קישורים חיצוניים ==
* 
* [https://www.guidestar.org.il/organization/580443109 מידע משפטי וכלכלי על אמ"ן], באתר גיידסטאר
* [https://amen.org.il/about/founders/some-people-learn-history-some-teach-history-you-people-do-history/ "Some people learn history, Some teach history, You people - do hostory"], ראיון עם פאולה אזולאי על הקמת העמותה
* [https://www.kolzchut.org.il/he/קבוצות_תמיכה_לחולי_סרטן עמותת אמ"ן], באתר כל זכות

== הערות שוליים ==

מיאלומה
קטגוריה:ישראל: ארגוני בריאות ורפואה
קטגוריה:ישראל: עמותות
קארטיקי גונסאלבס

קארטיקי גונסאלבס (באנגלית: Kartiki Gonsalves; נולדה ב-2 בנובמבר 1986) היא במאית קולנוע הודית, זוכת פרס האוסקר ה-95 עבור סרטה הלוחשים לפילים. היא הבמאית ההודית הראשונה שזכתה אי פעם בפרס אוסקר בתולדות הודו. היא גם אחת הנשים הראשונות שנבחרו כאמנית סוני בתחום התמונות בהודו ומזוהה גם עם מותגים כמו פיק דיזיין וסברובסקי.

== ביוגרפיה ==
גונסאלבס היא בתם הצעירה של טימותי א. גונסלבס , פרופסור הודי נוצרי למתמטיקה ופריסילה טפלי גונסאלבס, מבינגהמטון, ניו יורק ארצות הברית. יש לה אחות גדולה אחת, דניסה גונסאלבס.<ref></ref> היא גדלה באוטי , בתוך שמורת הטבע נילגירי במחוז נילגיריס של טאמיל נאדו בהודו.<ref name=":0"></ref>

היא למדה בקולג' למדעים דמודראן בקוימבטור בהודו וסיימה את לימודיה ב-2007, לאחריהם המשיכה את לימודיה, תוך התמקדות בצילום באקדמיה Light & Life באוטי.<ref name=":0" />

== קריירה ==
ראגו במחנה הפילים טפקדו
גונסאלבס היא יוצרת קולנוע דוקומנטרי וצלמת.<ref name=":2" /> כצלמת עבדה עבור ערוץ Animal Planet וערוץ דיסקברי.<ref></ref> היא הבמאית, המפיקה והצלמת הראשית של הסרט התיעודי הלוחשים לפילים (The Elephant Whisperers)<ref name=":2"></ref> שהופק על ידי Sikhya Entertainment ונרכש והופץ על ידי נטפליקס.<ref>Katie Reul, Documenting Change. Variety, [s. l.], v. 359, n. 5, p. 23, 2023. Disponível em: https://search.ebscohost.com/login.aspx?direct=true&db=f6h&AN=161981277&site=eds-live&scope=site. Acesso em: 10 Mar. 2023.</ref> הסרט התיעודי בן 39.5 דקות<ref></ref> הופק בשמורת הנמר מודומלאי שהיא חלק משמורת הטבע נילגירי בטאמיל נאדו, קרוב למקום בו גדלה גונסאלבס.<ref name=":1"></ref>

ב-13 במרץ 2023 זכה הסרט בפרס האוסקר לסרט התיעודי הקצר הטוב ביותר בטקס פרסי האוסקר ה-95.<ref name=":3"></ref> היה זה הסרט ההודי הראשון שזכה בפרס.<ref name=":4"></ref>
קרטיקי עם אמה פרסיליה בטקס פרסי האוסקר ה-95
גונסאבלס היא אמנית סוני של אימג'רי הודו מאז 2020, המתמחה בסרטי טבע ודוקומנטריים חברתיים.<ref></ref> היא מעבירה סדנאות לצילום טבע וחיות בר<ref></ref> וערכה סיורים בערים בנגלור ומייסור.<ref></ref> היא מטיילת הרבה בגלל עבודתה.

גונסאבלס היא עמיתה שותפה של הליגה הבינלאומית של צלמים לשימור.<ref></ref>

== פרסי תעשייה מרכזיים ==
{| class="wikitable plainrowheaders unsortable"
! scope="col" |פרס
! scope="col" | שנה
! scope="col" | עבור
! scope="col" | קטגוריה
! scope="col" | תוצאה
! scope="col" | Ref.
|-
! scope="row" | DOC NYC
| 2022
| הלוחשים לפילים
| סרטים קצרים: עושים שינוי
| ברשימה הקצרה
|<ref></ref>
|-
! scope="row" | פרסי האוסקר ה-95
| 2023
| הלוחשים לפילים
| הסרט הקצר הטוב ביותר (תיעודי)
|
|<ref name=":3" />
|-
! scope="row" | פרסי גריסון
| 2023
| הלוחשים לפילים
| הסרט התיעודי הטוב ביותר על תולדות הטבע או הסביבה
| ברשימה הקצרה
|<ref></ref>
|}
ב-28 ביוני 2023 המלך צ'ארלס השלישי והמלכה קמילה העניקו לקארטיקי את פרס משפחת הפילים הנקרא פרס טארה, כדי להכיר בתרומתה להגנה על חיות הבר באסיה.

== מחלוקת ==
בני הזוג שהיו נושא הסרט התיעודי ההודי זוכה האוסקר "הלוחשים לפיל" האשימו את במאית הסרט, Kartiki Gonsalves, בכך שהיא התנערה מתשלומים שלדבריהם היו מגיעים להם החל מ-7 באוגוסט 2023. קרטיקי הכחישה את ההאשמות.<ref></ref><ref></ref><ref></ref>

==קישורים חיצוניים==

== הערות שוליים ==

קטגוריה:במאיות קולנוע הודיות
קטגוריה:במאי סרטים תיעודיים
קטגוריה:הודים שנולדו ב-1986
ג'סי מרטין

ג'סי מ. מרטין (באנגלית: Jesse M. Martin; ) היה פוליטיקאי אמריקאי מארקנסו, איש המפלגה הדמוקרטית, שבחודש ינואר 1909 כיהן כמושל ארקנסו בפועל במשך שלושה ימים מתוקף תפקידו כנשיא הסנאט של ארקנסו.

==ראשית חייו==
ג'סי מרטין נולד ליד העיירה לונדון שבארקנסו כחמישי מבין 11 ילדיהם של החוואי ג'ספר ג' מרטין ומרתה (לבית ג'ונסון) מרטין. הוא סייע לאביו בעבודות החווה,אך לאחר שהשלים את חוק לימודיו לימד בבית ספר. בגיל 22 הוא החל ללמוד בהנדריקס קולג' שבקונוויי, ולאחר מכן באוניברסיטת ארקנסו. לאחר סיום לימודיו הוא היה שימש כפקיד של מחוז פופ במשך ארבע שנים. לאחר מכן הוא התקבל ללשכת עורכי הדין של ארקנסו והיה לשותף במשרד עורכי דין.

ב-1902 נשא מרטין לאישה את מולי פרגוסון. לשניים נולד בן אחד.
==קריירה פוליטית==
ב-1909 החל מרטין את הקריירה הפוליטית שלו כאשר נבחר לסנאט של ארקנסו. הוא נבחר לנשיא הסנאט. ב-1907 נבחר ג'ון סבסטיאן ליטל כמושל ארקנסו. חמישה שבועות לאחר השבעתו, הוא התפטר בשל התמוטטות עצבים שממנה סבל. לפי חוקת ארקנסו באותה תקופה, במקרה של התפנות משרת המושל, ירש אותו נשיא הסנאט המדינתי. לפיכך, מונה במקומו של ליטל כמושל בפועל נשיא הסנאט דאז ג'ון אייזק מור. עם סיום מושב הסנאט, נבחר כנשיאו במקומו של מור קסנופון אוברטון פינדול, שכיהן כמושל פועל עד ל-11 בינואר 1909, אז התפזר הסנאט בנשיאותו של פינדול, והסנאט החדש בחר במרטין כנשיא. במועד זה נותרו עדיין שלושה ימים עד להשבעתו של המושל הנבחר החדש ג'ורג' וושינגטון דונגי, ובהם כיהן מרטין כמושל בפועל.

ג'סי מרטין נפטר ב-22 בינואר 1915.

==קישורים חיצוניים==

* [https://www.ourcampaigns.com/CandidateDetail.html?CandidateID=102698 ג'סי מרטין] באתר ourcampaigns.com. 

==הערות שוליים==

קטגוריה:מושלי ארקנסו
קטגוריה:בוגרי אוניברסיטת ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ארקנסו
קטגוריה:אמריקאים שנולדו ב-1877
קטגוריה:אמריקאים שנפטרו ב-1915
היצרות עורק הריאה

היצרות עורק הריאה (באנגלית: Stenosis of the pulmonary artery) הוא מצב שבו עורק הריאה נתון לכיווץ חריג (או להיצרות).<ref name="urlPulmonary Artery Stenosis"></ref> היצרות עורק הריאה ההיקפי עשויה להתרחש כאירוע בודד או בקשר עם:
* תסמונת תסמונת אלאג'יל
* Berardinelli-Seip lipodystrophy congenital type 1
* תסמונת קוסטלו 
* תסמונת קאוטל 
* תסמונת נאסודיגיטואקוסטית (בשם אחר תסמונת קיפרט)
* תסמונת נונאן
* תסמונת ויליאמס

כולם פגמים גנטיים נדירים.

אין לבלבל את הערך את היצרות עורק הריאה עם היצרות מסתם הריאה, שנמצאת בלב, אבל יכולות להיות השפעות המודינמיות דומות. גם היצרות עורק הריאה וגם היצרות מסתם הריאה הם גורמים להיצרות ריאתית. במקרים מסוימים הדבר מטופל בניתוח.<ref name="pmid9566070"></ref>

==קישורים חיצוניים==

== הערות שוליים ==

קטגוריה:מחלות לב
קטגוריה:מומים מולדים
קטגוריה:מחלות לב מסתמיות
מיקה אמונסן

מיקה אמונסן (באנגלית: Mika Amonsen) הוא מוזיקאי ושחקן קנדי.

==ביוגרפיה==
מיקה אמונסן גדל בעיירה קטנה מחוץ לטורונטו. הוריו תומכים מאוד באמנויות ועודדו אותו לעסוק במוזיקה בגיל צעיר. אמו רקדנית ואביו, חובב רוקנרול. בגיל שלוש עשרה החל לנגן בגיטרה חשמלית וניגן בלהקת רוק מקומית. הלהקה שלו המשיכה להקליט אלבום של עשר רצועות, לנגן באולמות מקומיים גדולים וחיממה הופעות למוזיקאים קנדיים ידועי שם בהם קים מיטשל. לאחר שסיים את התיכון החל ללמוד באוניברסיטה. בזמן לימודיו החל להקדיש יותר זמן לאהבתו לקולנוע. לאחר שסיים את השנה הראשונה שלו בחינוך העל-תיכוני הוא החל להשתתף בשיעורי משחק בטורונטו.<ref></ref>

==קריירה==
זמן קצר לאחר שחתם בסוכנות לוהק שני התפקידים הראשונים בטלוויזיה, תפקיד אורח בסדרת הטלוויזיה השורד המיועד ותפקיד בפרק בסדרה, Suits שהפרק בו הוא מופיע שודר שנה לאחר מכן<ref name=":1" />. באותה שנה שיחק בסרט "Porcupine Lake" ובסרט הטלוויזיה "Christmas Encore".

בשנת 2019 שיחק בפרק בסדרת הטלוויזיה "ויין" והתארח בפרק בסדרת האימה "סלאשר". באותה שנה שיחק בפרק בסדרת הטלוויזיה המכשפה הטובה, ובתפקיד חוזר בסדרת הטלוויזיה "הדסון ורקס".<ref name=":0" />

בשנת 2021 שיחק בתפקיד חוזר בסדרת הטלוויזיה הרפובליקה של שרה.<ref name=":1"></ref> באותה שנה שיחק בסרט הטלוויזיה "The Danger Next Door".<ref name=":1" /> באותה שנה שיחק בסדרת המתח, "Murdoch Mysteries". באותה שנה שיחק בתפקיד חוזר בסדרת הטלוויזיה "Ezra".<ref name=":0"></ref> בשנת 2022 לוהק לתפקיד בסרט האימה חג ההודיה, שביים איליי רות'.<ref></ref> בנובמבר 2023 לוהק אמונסן לתפקיד ראשי בסרט "Fresh Meat".<ref></ref>

== פילמוגרפיה ==
{| class="wikitable"
|+
!שנה
!כותרת
!תפקיד
!הערות
|-
|2017
|Porcupine Lake
|ניק
|סרט באורך מלא
|-
|2017
|השורד המיועד
|חייל
|פרק אחד
|-
|2017
|Christmas Encore
|בריידי
|סרט טלוויזיה
|-
|2018
|Suits
|דרייק ג'ונסון
|פרק אחד
|-
|2019
|ויין
|לוק
|פרק אחד
|-
|2019
|סלאשר
|ג'וק
|פרק אחד
|-
|2019
|המכשפה הטובה
|ג'ייקוב
|פרק אחד
|-
|2019
|Impulse
|קית'
|פרק אחד
|-
|2019
|הקרב על מידוויי
|חייל
|
|-
|2019
|הדסון ורקס
|אדלר קאלן
|תפקיד חוזר
|-
|2019
|Dare Me
|גרגורי
|פרק אחד
|-
|2021
|הרפובליקה של שרה
|האנטר טרמבל
|תפקיד חוזר
|-
|2021
|The Danger Next Door
|נער
|סרט טלוויזיה
|-
|2022
|Murdoch Mysteries
|דונובן
|פרק אחד
|-
|2022
|ר'יצר
|השוטר ריבידו
|פרק אחד
|-
|2022
|עזרא
|נתנ'יאל וולטון
|תפקיד חוזר
|-
|2023
|The Spencer Sisters
|ניק
|פרק אחד
|-
|2023
|חג ההודיה
|לוני
|סרט באורך מלא
|-
|טרם פורסם
|Fresh Meat
|מרקוס
|תפקיד ראשי, סרט באורך מלא
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה קנדים
קטגוריה:מוזיקאים קנדים
I Got You (I Feel Good)

"I Got You (I Feel Good)" הוא סינגל של הזמר האמריקאי ג'יימס בראון והלהקה האמריקאית The Famous Flames . השיר מופיע באלבום האולפן התשיעי שלו, Out of Sight. השיר יצא באוקטובר 1965 בהוצאת חברת התקליטים קינג רקורדס. השיר נכתב והופק על ידי ג'יימס בראון.

הקלטות לייב של השיר מופיעה באלבום ההופעה הרביעי שלו, Live at the Garden, באלבום ההופעה החמישי שלו, Live at the Apollo, Volume II, באלבום ההופעה ה-12 שלו, Soul Session Live, ובאלבום ההופעה ה-14 שלו, Live at the Apollo 1995.

ב-1975, ג'יימס בראון הקליט מחדש את השיר עבור אלבום האולפן ה-40 שלו, Sex Machine Today. גרסה מחודשת זו הופיעה בפסקול של הסרט גברים לבנים אינם יכולים, וכן בפסקול של משחקי הווידאו Rock Band 3 ו-Don King Presents: Prizefighter .

ב-1992, המפיק והרמיקסר הבריטי טינמן הוציא גרסת רמיקס לשיר תחת הכותרת "James Brown v. Dakeyne – I Got You (I Feel Good) (The Remixes)" בהוצאת חברת התקליטים FBI רקורדס. רמיקס זה הגיע בשיאו למקום ה-72 במצעד הסינגלים הבריטי.

ב-2013, השיר נכנס להיכל התהילה של הגראמי.<ref></ref>

== רשימות כל הזמנים ==
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|359
|<ref></ref>
|}

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1965
קטגוריה:סינגלים מ-1965
קטגוריה:שירים באנגלית
קטגוריה:שירים על רגשות
קטגוריה:שירי נשמה
קטגוריה:שירי פאנק (Funk) אמריקאיים
אוסטין דייוויס

אוסטין דייוויס (באנגלית: Austin Davis; נולד ב-4 באוקטובר 1989) הוא פוליטיקאי אמריקאי המכהן כסגן המושל ה-53 של קהיליית פנסילבניה מאז ינואר 2023. קודם לכן ייצג את מחוז הבחירה ה-35 בבית הנבחרים של פנסילבניה בין השנים 2018–2023. דייוויס הוא האפרו-אמריקאי הראשון בתפקיד סגן המושל בפנסילבניה והאדם הצעיר ביותר שנבחר לתפקיד.

== ביוגרפיה ==
דייוויס נולד בעיר מקיספורט (McKeesport) שבפנסילבניה. בזמן לימודיו התיכוניים ייסד דייוויס ועמד בראש מועצת הנוער המייעצת לראש עיריית מקיספורט ג'יימס ברוסטר. בתום לימודיו בתיכון האזורי של העיר החל את לימודיו באוניברסיטת פיטסבורג בגרינסבורג, שם השלים לימודי תואר ראשון במדע המדינה בשנת 2012.

בעת לימודיו הגבוהים התקבל אוסטין לעבודה כמתמחה לענייני חקיקה בבית הנבחרים של פנסילבניה. בגיל 21, העיתון "Tribune Review" הגדיר אותו כ"לוחם בפוליטיקה של עזרה לזולת". בעבר שירת דייוויס כעוזר בכיר לנציב מחוז אלגני ריץ' פיצג'רלד. בנובמבר 2014 נהפך דייוויס לחבר הצעיר ביותר ולסגן יושב ראש המפלגה הדמוקרטית במחוז אלגני.

בבחירות מיוחדות שהתקיימו בינואר 2018, התמודד דייוויס על ייצוג מחוז הבחירה ה-35 בבית הנבחרים המדינתי של פנסילבניה. ביום הבחירות גרף למעלה מ-73% מהקולות וגבר על פאון ווקר-מונטגומרי, מועמד המפלגה הרפובליקנית. עם היבחרו נהיה לנציג האפרו-אמריקאי הראשון של המחוז בבית המחוקקים של פנסילבניה. במהלך כהונתו היה חבר בוועדות ההקצבות, שירותי הצרכן, הביטוח והתחבורה.

ב-14 בדצמבר 2021 דווח כי דייוויס עתיד להתמודד על תפקיד סגן מושל פנסילבניה בבחירות 2022, לאחר שנבחר על ידי המועמד המשוער של המפלגה הדמוקרטית לתפקיד מושל פנסילבניה, ג'וש שפירו, כעמיתו למרוץ. החוק בפנסילבניה מחייב את המועמד לתפקיד סגן המושל להתמודד בבחירות מקדימות ללא תלות במועמד למושל. ב-8 בנובמבר 2022 ניצחו שפירו ודייוויס את מועמדי המפלגה הרפובליקנית דאג מאסטריאנו וקארי דלרוסו בבחירות הכלליות. דייוויס הפך לאפרו-אמריקאי הראשון שנבחר לסגן המושל ולבן דור ה-Y הראשון שנבחר לתפקיד מדינתי בפנסילבניה.

לאחר שהושבע לתפקידו בגיל 33, דייוויס הוא סגן המושל הצעיר ביותר בהיסטוריה של פנסילבניה.

== קישורים חיצוניים ==

* 

== הערות שוליים ==

קטגוריה:חברי האספה הכללית של פנסילבניה
קטגוריה:סגני מושלי פנסילבניה
קטגוריה:פוליטיקאים אפרו-אמריקאים
קטגוריה:חברי המפלגה הדמוקרטית (ארצות הברית)
קטגוריה:בוגרי אוניברסיטת פיטסבורג
קטגוריה:אמריקאים שנולדו ב-1989
Uprising

"Uprising" הוא סינגל של להקת הרוק הבריטית, מיוז. השיר יצא ב-4 באוגוסט 2009 בהוצאת חברות התקליטים וורנר רקורדס והליום 3. השיר מופיע כסינגל המוביל באלבום האולפן החמישי של הלהקה, The Resistance. השיר נכתב על ידי מת'יו בלאמי, והופק על ידי מיוז.<ref name="sleeve"></ref>

נכון לאוקטובר 2023, השיר הושמע למעלה מ-265 מיליון פעמים ביוטיוב,<ref></ref> ולמעלה מ-555 מיליון פעמים בספוטיפיי.<ref></ref>

השיר זכה בפרסי הווידאו קליפים של MTV בקטגוריית האפקטים המיוחדים הטובים ביותר, והיה מועמד בפרסי הווידאו קליפים של MTV בקטגוריית הווידאו קליפ של שיר רוק הטוב ביותר.

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|זהב
|35,000
|-
!בלגיה (BEA)
|זהב
|15,000
|-
!קנדה (Music Canada)
|זהב
|40,000
|-
!דנמרק (IFPI Danmark)
|פלטינה
|90,000
|-
!צרפת (SNEP)
|יהלום
|333,333
|-
!איטליה (FIMI)
|פלטינה
|50,000
|-
!ניו זילנד (RMNZ)
|זהב
|7,500
|-
!פורטוגל (AFP)
|פלטינה
|20,000
|-
!שווייץ (IFPI Switzerland)
|פלטינה
|30,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|2× פלטינה
|2,170,000<ref name="yahoo2013"></ref>
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירים באנגלית
קטגוריה:שירי מחאה
קטגוריה:שירי רוק אלטרנטיבי
קטגוריה:מוזיקה אנטי-פשיסטית
קטגוריה:סינגלים בהוצאת וורנר רקורדס
כריס פיריך

כריס פִירִיך (בגרמנית: Chris Führich; נולד ב-9 בינואר 1998 בקסטרופ-ראוקסל שבגרמניה) הוא כדורגלן גרמני המשחק בעמדות קשר הכנף והקיצוני בקבוצת שטוטגרט מהבונדסליגה ובנבחרת גרמניה.

== קריירת מועדונים ==
פיריך גדל במחלקות הנוער של SG זודרווייך, שאלקה 04, בורוסיה דורטמונד, בוכום ורוט-וייס אוברהאוזן. בחודש יולי 2017 חתם בפ.צ. קלן מהבונדסליגה. ב-13 בדצמבר ערך את הופעת הבכורה שלו במועדון, בהפסד 1-0 לבאיירן מינכן במסגרת המחזור ה-16 בליגה לעונת 2017/2018. בסך הכל ערך שתי הופעות ליגה במדי המועדון.

בחודש יולי 2019 חתם בבורוסיה דורטמונד מהבונדסליגה, והחל לשחק בקבוצת המילואים של המועדון. ב-12 באוגוסט 2020 הושאל פיריך לפאדרבורן 07 מהבונדסליגה השנייה למשך עונת , ובסך הכל ערך 34 הופעות ליגה במהלך תקופת ההשאלה, בהן הבקיע 13 שערים.

ב-19 ביולי 2021 חתם על חוזה לארבע שנים בשטוטגרט מהבונדסליגה. בשתי העונות הראשונות שלו במועדון ערך 58 הופעות ליגה והבקיע שמונה שערים.

==קריירת מועדונים==
באוקטובר 2023 ערך פיריך את הופעת הבכורה שלו במדי נבחרת גרמניה בכדורגל, בניצחון 3-1 על ארצות הברית במשחק ידידות.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני נבחרת גרמניה
קטגוריה:כדורגלני פ.צ. קלן
קטגוריה:כדורגלני פאדרבורן 07
קטגוריה:כדורגלני שטוטגרט
קטגוריה:כדורגלני יורו 2024
קטגוריה:גרמנים שנולדו ב-1998
ויליאם ארל בראון

ויליאם ארל בראון (באנגלית: William Earl Brown; נולד ב-7 בספטמבר 1963) הוא שחקן, תסריטאי, מפיק, מוזיקאי ופזמונאי אמריקאי. הוא ידוע בעיקר בזכות תפקידיו כקני בראון, בסרט "צעקה" (1996), וורן בסרט "משתגעים על מרי" (1998), דן דוריטי בסדרה של HBO, "דדווד" (2004–2006), והקול של ביל במשחק הווידאו "האחרון מבינינו" (2013). הוא הופיע בסרטים כמו "מלכודת אש", "המאסטר", "להיות ג'ון מלקוביץ'", "מפגשים", "ונילה סקיי", "הפרש הבודד" ו"מחוזות הלילה" (שגם כתב והפיק), כמו כן גם בסדרות "סיינפלד", "NYPD Blue", "CSI", "CSI: מיאמי", "תיקים באפלה", "עמוק באדמה", "פריצ'ר", "בייטס מוטל", "בלש אמיתי", "אימה אמריקאית", "שיקגו FIRE", "בניחוש חוקר" ו"המנדלוריאן".

== חיים מוקדמים ==
בראון נולד בגולדן פונד, קנטקי. הוא קיבל תואר ראשון מאוניברסיטת מורי סטייט לפני שעבר לשיקגו, שם קיבל תואר MFA מבית הספר לתיאטרון של אוניברסיטת דפול ב-1989.<ref></ref><ref></ref>

== קריירה ==
לאחר הופעתו המתפרצת בבימוי ההסברה של חברת תיאטרון סטפנוולף של "מראה מעל הגשר" של ארתור מילר, החל בראון לעבוד בטלוויזיה ובקולנוע. בראון הופיע בסרטים "מלכודת אש", "The Babe", "כוח מוגזם" ו"טירון השנה".<ref></ref> ב-1993 הוא עבר ללוס אנג'לס ולוהק לסרט "הסיוט החדש של וס קרייבן". היה לו גם תפקיד קטן בסרט "ערפד בברוקלין" של קרייבן, וגדול יותר כקני בראון, צלם חדשות שעבד עבור גייל ב"צעקה" של קרייבן. הוא גילם את וורן בסרט הקומדיה "משתגעים על מרי" משנת 1998 ומאוחר יותר לקח תפקידים ב"להיות ג'ון מלקוביץ'", "ונילה סקיי", "סטריפטיז באיגואנה הכחולה", "האלאמו" ו"הלבן הגדול".

בשנת 2009, בראון כתב, הפיק והופיע בסרט "מחוזות הלילה". הקרדיטים שלו לסרט משנות ה-2010 כוללים את "המאסטר", "מפגשים", "הפרש הבודד", "הרודפים", "שומר האח" ו"הולכת רחוק". בטלוויזיה, הוא ידוע בעיקר בזכות גילום דן דוריטי בסדרה של HBO, "דדווד" (2004–2006). הוא כיכב גם ב"בייטס מוטל", "התיקון", "לאק", "אימה אמריקאית", "צדק פרטי", "עמוק באדמה", "NYPD Blue", "תיקים באפלה", "המנטליסט", "CSI", "אלן", "סיינפלד", "בלש אמיתי"<ref name="vulture"></ref> ואחרים. הוא גם גילם את הזמר מיט לוף בסרט הטלוויזיה של VH1 "מיט לוף: לגיהנום ובחזרה".

בשנת 2013, הוא דיבב את ביל במשחק הווידאו שזכה לשבחי הביקורות "האחרון מבינינו".

בשנת 2023 גילם את פרד הגדול בסדרת המדע הבדיוני הקומית "שלום, מחר!" <small>(אנ')</small> מבית אפל TV פלוס. 

בראון גם כותב ומופיע עם להקת מוזיקת הקאנטרי Sacred Cowboys.

== חיים אישיים ==
ב-1989, בראון התחתן עם קארי פשאל, איתה הוא חי כיום בלוס אנג'לס עם בתם אנה.

== קישורים חיצוניים ==

== הערות שוליים ==

קטגוריה:אמריקאים שנולדו ב-1963
היום הבינלאומי לביטול העבדות

היום הבינלאומי לביטול העבדות <ref></ref> הוא מועד בינלאומי שנתי ב-2 בדצמבר, המאורגן מאז 1986 על ידי העצרת הכללית של האו"ם למען ביטולה של העבדות.

ב-2 בדצמבר 1949 אישרה העצרת הכללית של האומות המאוחדות את האמנה לדיכוי הסחר בבני אדם וניצול הזנות של אחרים <ref></ref><ref></ref> . מלבד זאת, בהחלטה 57/195 מיום 18 בדצמבר 2002, הכריזה העצרת על שנת 2004 כשנה הבינלאומית להנצחת המאבק בעבדות וביטולה.

המוקד של היום לביטול העבדות הוא במיגור צורות עבדות עכשוויות, כמו סחר בבני אדם, ניצול מיני, הצורות הקשות ביותר של עבודת ילדים, נישואים בכפייה וגיוס בכפייה של ילדים לשימוש בסכסוך מזוין.

== ראו גם ==
* עבדות מודרנית
* התנועה לביטול העבדות
* יום הזיכרון הבינלאומי לסחר בעבדים ולביטולו
* יום הזיכרון הבין-לאומי לקרבנות העבדות וסחר העבדים הטרנס אטלנטי

== הערות שוליים ==

== קישורים חיצוניים ==
* 
* [https://www.un.org/en/observances/slavery-abolition-day האו"ם: היום הבינלאומי לביטול העבדות]

קטגוריה:אירועים בחודש דצמבר
קטגוריה:התנועה לביטול העבדות
קטגוריה:מועדי האומות המאוחדות
בית החירות

בית החירות הוא מבנה יהודי בחברון, מדרום למערת המכפלה וליד בריכת שרה (המכונה גם "בריכת דוד" או "בריכת הסולטן"). במתחם מתגוררות שמונה משפחות יהודיות.

== היסטוריה ==
לאחר רכישת הבית על ידי עמותת הרחיבי מקום אוהלך, בלילה שבין ה-26 ל-27 ביולי 2022 נכנסו קבוצת יהודים למבנה.

מספר פלסטינים עתרו לבג"ץ בבקשה לפינוי הבית, אך המדינה השיבה שהבית אינו מאוכלס והעתירה נמחקה.

כשנה לאחר מכן, בספטמבר 2023, נכנסו משפחות יהודיות לאור יום ובליווי הצבא למגורי קבע במקום ונערך טקס קביעת מזוזה.

הרחוב בו שוכן בית החירות לא נכלל בעבר בתחומי היישוב היהודי בחברון, ובסוף שנות ה-90 נאסר על יהודים להיכנס לאזור והבית עצמו שכן מעבר לבטונדות שחצצו בין אזור היישוב היהודי בחברון לבין החלק הפלסטיני. בעקבות ההתיישבות היהודית במתחם הוגדרו מחדש גבולות היישוב יהודי בחברון ומתאפשרת באופן חופשי גישת יהודים לאזור ובכלל זה גם ל"בריכת שרה" השוכנת מול בית החירות.

==גלריית תמונות==
<gallery>
חברוןPXG825_(3).jpg|שילוט הסבר בחזית הבית
חברוןPXG825_(2).jpg|מעיין שרה מגג בית החירות
חברוןPXG825_(1).jpg|מערת המכפלה בתצפית מגג בית החירות
</gallery>

== קישורים חיצוניים ==
* [https://www.israelhayom.co.il/judaism/judaism-news/article/12526277 "בית החירות": מבנה חדש נרכש על ידי ישראלים בחברון], ישראל היום, 28 ביולי 2022
* [https://www.israelhayom.co.il/news/local/article/14613687 "צעד לחיזוק ההתיישבות": רגע לפני החג - יהודים נכנסו ל"בית החירות" בחברון], ישראל היום, 5 בספטמבר 2022
*[https://twitter.com/oritstrock/status/1552663183097217026 תמונת בניית מדרגות הברזל מעל הבטונדות]
* 

== הערות שוליים ==

קטגוריה:היישוב היהודי בחברון: מבנים
פיוטר פרולוב

פיוטר אלכסנדרוביץ' פרולוב (ברוסית: Пётр Александрович Фролов; נולד ב-4 באוקטובר 1852), היה גנרל רוסי ששימש כממלא מקום ראש המטה הכללי הרוסי במלחמת רוסיה–יפן.

==ביוגרפיה==
פרולוב נולד ב-4 באוקטובר 1852. אביו, אלכסנדר פיליפוביץ' פרולוב , היה קצין בצבא הרוסי. בעקבות השתתפותו במרד הדקבריסטים הוא הוגלה לסיביר, שם נולד פרולוב הבן. ב-8 באוגוסט 1868 הוא נרשם לבית הספר הצבאי ע"ש אלכסנדר השלישי. הוא סיים את לימודיו ב-21 ביולי 1870 כלוטננט משנה ברגימנט הרגלים הליטאי ה-51. ב-1872 הוצב כתותחן במבצר קרץ' ובשנה שלאחר מכן הועלה לדרגת לוטננט. ב-1875 הוא החל ללמוד באקדמיית המטה הכללי "ניקולייב", וב-1876 הועלה לדרגת קפטן. ב-1878 הוא סיים את לימודיו בדרגת מאיור, וב-5 במאי של אותה שנה הוצב במפקדת הדיוויזיה ה-1 שהוצבה בבולגריה. הוא לחם עם הדיוויזיה במלחמה העות'מאנית-רוסית. הוא שרת בבלקן עד 1879 ואז חזר לרוסיה. הוא שרת במפקדת דיוויזיית הגרנדירים ה-1 ולאחר מכן במפקד המחוז הצבאי של מוסקבה. ב-1881 הוא הועלה לדרגת פודפולקובניק וב-1884 לדרגת פולקובניק. ב-1886 הוא מונה למפקד רגימנט הגרנדירים ה-3. כעבור שנה הוא החל לשרת במטה הכללי הרוסי. ב-1894 הוא הועלה לדרגת גנרל-מאיור. ב-1901 הוא הועלה לדרגת גנרל-לוטננט. ב-11 במרץ 1904 הוא מונה לממלא מקום ראש המטה הכללי עד 28 ביוני 1905. בתום מלחמת רוסיה-יפן הוא מונה ליו"ר הוועדה להשבת שבויים רוסיים מיפן. ב-6 בדצמבר 1907 הוא הועלה לדרגת גנרל.

במהלך מלחמת העולם הראשונה, שימש פרולוב לזמן קצר כממלא מקום המפקד הצבאי של פטרוגרד. לאחר מכן שימש כקצין האספקה של החזית הצפונית. ב-2 באפריל 1916 הוא מונה לעוזר לשר המלחמה ולחבר בבית הדין הצבאי. ב-13 בינואר 1917 הוא מונה לחבר המועצה המדינית. ב-9 במאי 1917 הוא חזר לתפקיד קצין האספקה של החזית הצפונית. ב-21 במרץ 1918, בעקבות ביטול כל מוסדות המדינה האימפריאליים, פוטר פרולוב מכל תפקידיו. גורלו לאחר מכן אינו ידוע.

==קישורים חיצוניים==
* [https://encyclopedia.mil.ru/encyclopedia/heroes/USSR/more.htm?id=11869805@morfHeroes פיוטר פרולוב] במילון האנציקלופדי הצבאי

קטגוריה:גנרלים בצבא האימפריה הרוסית
קטגוריה:ילידי 1852
נועם גוטסמן

נועם גוטסמן (נולד במאי 1961) הוא איש עסקים אמריקאי-בריטי<ref></ref> המתגורר בניו יורק, מנהל קרנות גידור לשעבר ומייסד שותף של GLG Partners . מאוחר יותר הוא נכנס לתעשיית המסעדנות, והשקיע במיזמים כולל Eleven Madison Park בניו יורק. הוא גם מנכ"ל TOMS Capital. לגוטסמן יש אזרחות כפולה בארצות הברית ובבריטניה, והוא היה ברשימת "פורבס 400" לשנת 2020 של האנשים העשירים ביותר בארצות הברית, עם שווי נקי של 2.4 מיליארד דולר.<ref></ref>

== חיים מוקדמים וחינוך ==
גוטסמן נולד במאי 1961,<ref name="CompaniesHouse"></ref> למשפחה יהודית,<ref>[http://www.forbes.co.il/news/new.aspx?0r9VQ=HMMH Forbes Israel: Jewish Billionaires - Profile of Noam Gottesman] April 14, 2013 (in Hebrew)</ref> בנו של נשיא מוזיאון ישראל דב גוטסמן.<ref></ref> הוא קיבל תואר ראשון מאוניברסיטת קולומביה בשנת 1986.<ref></ref>

== קריירה ==
גוטסמן עבד במשרדי גולדמן זאקס בלונדון והפך למנכ"ל המשרד תוך ניהול תיקי מניות גלובליים עבור קבוצת הלקוחות הפרטית שלהם.<ref></ref> הוא עזב את גולדמן זאקס ב-1995 עם פייר לגראנז' וג'ונתן גרין כדי לייסד את GLG Partners . החברה המשיכה לנהל 24.6 מיליארד דולר והפכה לחברה הנסחרת בבורסה של ניו יורק (נובמבר 2007).<ref></ref><ref></ref> גוטסמן ושותפיו מכרו את החברה לקבוצת מאן באוקטובר 2010 תמורת 1.6 מיליארד דולר.<ref name="ForbesBillionaires"></ref><ref></ref><ref></ref> גוטסמן הוא מנכ"ל חברת ההשקעות TOMS Capital.

== פילונתרפיה ==
הוא נאמן באוניברסיטת קולומביה שם עשה את התואר הראשון שלו<ref></ref> וכחבר מועצת המנהלים בקרן טייט גלרי.<ref></ref> גוטסמן הוא במועצת היו"ר של מוזיאון המטרופוליטן לאמנות, ובמועצה הבינלאומית של המוזיאון לאמנות מודרנית. הוא ישב בחבר הנאמנים של בית החולים ניו יורק-פרסביטריאן מאז 2017<ref name="NYP"></ref><ref></ref> פעילויות נוספות כוללות בעלות על המסעדות Eleven Madison Park , שנבחרה למסעדה מספר 1 בעולם על ידי מגזין 50 המסעדות הטובים בעולם,<ref></ref><ref></ref> ו-Shuko, אשר ניו יורק מגזין בחר בו כ"סושי הטוב ביותר בניו יורק".<ref></ref> הוא גם הבעלים של Nomad, ומכשיר ההשקעה המכונה גם הוא"Nomad" שהוא מייסד שותף שלה, שרכשה את איגלו גרופ, ספקית מוצרי Birds Eye Frozen.<ref></ref>

== חיים אישיים ==
גוטסמן נישא לג'רלדין גוטסמן ונולדו לו ארבעה ילדים. מאוחר יותר הם התגרשו.<ref></ref>

גוטסמן מגיע ממשפחה של אספני אמנות,<ref></ref> והוא בין 200 האספנים הבולטים ביותר לפי ARTnews.<ref></ref><ref></ref> בבעלותו יצירות מאת פרנסיס בייקון ולוסיאן פרויד ואנדי וורהול.

בשנת 2014, הוא יצא עם השחקנית לוסי ליו.<ref></ref> בשנת 2015, גוטסמן התחתן עם ביאנקה דואניאס, מנהלת המכירות של מעצב האופנה ריד קרקוף.<ref name="artnews"></ref>

ביולי 2019, גוטסמן הואשם בסלילה בלתי חוקית של שביל חניה אישי מול ביתו העירוני בגריניץ' וילג'. ההאשמות דווחו לראשונה בעמוד הראשון של ה-ניו יורק דיילי ניוז. מחלקת הבנייה של ניו יורק פרסמה מאוחר יותר הצהרה שהכירה בכך שהיה חתך מדרכה ועמדת טעינה בבניין לפני שהוסב לבית, וכי גוטסמן קיבל אישור לתוכנית ב-2011 לשמור על חתך המדרכה ועל דלת מוסך מתקפלת<ref name=":0" />.

== הערות שוליים ==

קטגוריה:אספני אמנות יהודים
קטגוריה:מהגרים מישראל לארצות הברית
קטגוריה:מיליארדרים ישראלים
קטגוריה:אספני אמנות ישראלים
קטגוריה:עובדי גולדמן זקס
קטגוריה:מיליארדרים בריטים
קטגוריה:יהודים בריטים
קטגוריה:מיליארדרים אמריקאים
קטגוריה:אספני אמנות אמריקאים
קטגוריה:בוגרי אוניברסיטת קולומביה
קטגוריה:אמריקאים שנולדו ב-1961
ז'אן בוטז

ז'אן בוטז (נולד ב-8 ביוני 1995) הוא כדורגלן צרפתי המשחק כשוער עבור המועדון הבלגי רויאל אנטוורפן.

== קריירה ==
בוטז התחיל את הקריירה שלו במחלקת הנוער של ליל הצרפתית, שם בלט כשוער מוכשר. בעונת 2012/2013, ערך את הופעת הבכורה שלו בקבוצת המילואים של ליל ששיחקה בליגה הרביעית בצרפת. במשך 5 עונות רשם בוטז 81 הופעות רשמיות עבור קבוצת המילואים, אך מעולם לא זכה לדקות משחק בקבוצה הראשונה.

לקראת עונת 2017/2018, הושאל בוטז לרויאל אקסל מוסקרון מליגת העל הבלגית. במחזור הפתיחה ערך את הופעת הבכורה שלו בניצחון 0-1 על אוסטנדה, אך במחזור השני הורחק בכרטיס אדום ואיבד את מקומו בהרכב. בסך הכל ערך 11 הופעות בלבד באותה עונה. לאחר שליל שחררה אותו בקיץ 2018, חתם בוטז במוסקרון על חוזה קבוע.

בעונת 2018/2019, הפך בוטז לשוער הראשון של מוסקרון והציג יכולת מצוינת, בעיקר במחצית השנייה של העונה. הוא זכה להתעניינות ממועדונים בכירים יותר בבלגיה, אך מוסקרון דרשה עבורו סכום העברה גבוה שהרתיע מועדונים אלו.

ב-12 ביוני 2020, חתם בוטז באנטוורפן, שם בא למלא את מקומו של סינאן בולאט שסיים חוזה.<ref></ref> ב-8 באוגוסט 2020, ערך את הופעת הבכורה שלו במדי אנטוורפן במשחק ליגה נגד מועדונו לשעבר מוסקרון.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני ליל
קטגוריה:כדורגלני מוסקרון
קטגוריה:כדורגלני רויאל אנטוורפן
קטגוריה:צרפתים שנולדו ב-1995
ריצ'י דה לאט

ריצ'י דה לאט (נולד ב-28 בנובמבר 1988) הוא כדורגלן בלגי המשחק כבלם ברויאל אנטוורפן.

== קריירה ==
דה לאט התחיל את הקריירה שלו במחלקת הנוער של אנטוורפן ועלה לקבוצה הבוגרת ששיחקה אז בליגה השנייה בבלגיה בעונת 2006/2007. ב-2007 חתם בסטוק סיטי האנגלית ששילמה עבורו כ-250,000 לירה שטרלינג, אך הושאל תוך זמן קצר לבורנמות' ורקסהאם מהליגות הנמוכות באנגליה.

בינואר 2009 רכשה מנצ'סטר יונייטד את החוזה של דה לאט מסטוק סיטי.<ref></ref> ב-24 במאי 2009 ערך דה לאט את הופעת הבכורה שלו בפרמייר ליג במדי מנצ'סטר יונייטד בניצחון על האל סיטי והפך לבלגי הראשון שמשחק עבור המועדון. עם זאת, מעולם לא הצליח לתפוס מקום של קבע בהרכב והושאל למספר קבוצות באנגליה.

בקיץ 2012 חתם דה לאט בלסטר סיטי ולראשונה הפך לשחקן הרכב קבוע ומוביל. הוא שיחק 3 וחצי עונות בלסטר ורשם 129 הופעות ליגה. במהלך עונת 2015/2016 הושאל למידלסברו ולא שיחק עבור לסטר כשזו זכתה באליפות.

לאחר מכן חתם דה לאט באסטון וילה אך לא הצליח לבסס את מעמדו והושאל תחילה בחזרה לאנטוורפן ולאחר מכן למלבורן סיטי מהליגה האוסטרלית.

בקיץ 2019 חתם דה לאט על חוזה קבוע באנטוורפן, המועדון בו התחיל את הקריירה. מאז הפך לשחקן מפתח בהגנת הקבוצה.<ref></ref>

== נבחרת לאומית ==
מספר ימים לאחר הופעת הבכורה שלו במנצ'סטר יונייטד, זומן דה לאט למשחקי גביע קירין של בלגיה נגד צ'ילה ויפן. הוא ערך את הופעת הבכורה שלו במשחק נגד צ'ילה ב-29 במאי 2009. דה לאט היה קבוע עבור עד גיל 21 במוקדמות אליפות אירופה 2011.
== קישורים חיצוניים ==

== הערות שוליים ==

קטגוריה:כדורגלני נבחרת בלגיה
קטגוריה:מגני כדורגל בלגים
קטגוריה:כדורגלני רויאל אנטוורפן
קטגוריה:כדורגלני מנצ'סטר יונייטד
קטגוריה:כדורגלני לסטר סיטי
קטגוריה:בלגים שנולדו ב-1988
ביורן אנגלס

ביורן אנגלס (נולד ב-15 בספטמבר 1994) הוא כדורגלן בלגי המשחק כבלם עבור המועדון הבלגי רויאל אנטוורפן.

== קריירה ==
אנגלס גדל במחלקת הנוער של קלאב ברוז' ועלה לקבוצה הבוגרת בעונת 2012/2013. ב-20 בספטמבר 2012 ערך את הופעת הבכורה שלו בקבוצה הבוגרת כשנכנס כמחליף בתבוסה 0-4 לבורדו במסגרת הליגה האירופית.

החל מעונת 2013/2014 הפך אנגלס לשחקן הרכב קבוע בקלאב ברוז', ותרם מספר שערים חשובים. אולם באוקטובר 2014 נפצע בברכו ונאלץ להחמיץ יותר משנה, כולל זכייתה של קלאב ברוז' בגביע הבלגי בעונת 2014/2015.

בעונת 2015/2016 חזר אנגלס לשחק וסייע לקלאב ברוז' לזכות באליפות בלגיה לראשונה מזה 11 שנים. בספטמבר 2016 ערך את הופעת הבכורה שלו בליגת האלופות נגד לסטר סיטי.

באוגוסט 2017 חתם אנגלס באולימפיאקוס היוונית. לאחר עונה אחת הושאל לסטאד ריימס הצרפתית שרכשה אותו ב-2019. באותה שנה חתם אנגלס באסטון וילה האנגלית.

ביוני 2022 חתם אנגלס ברויאל אנטוורפן. מאז משמש כשחקן הרכב קבוע בהגנה של המועדון.<ref></ref>

== קישורים חיצוניים ==

== הערות שוליים ==

קטגוריה:מגני כדורגל בלגים
קטגוריה:כדורגלני קלאב ברוז'
קטגוריה:כדורגלני אולימפיאקוס
קטגוריה:כדורגלני רויאל אנטוורפן
קטגוריה:בלגים שנולדו ב-1994
גיראנו קרק

גיראנו קרק (נולד ב-2 בדצמבר 1995) הוא כדורגלן הולנדי המשחק כקיצוני עבור רויאל אנטוורפן הבלגית, בהשאלה מלוקומוטיב מוסקבה.

==קריירה==
קרק התחיל את הקריירה המקצועית שלו באוטרכט ההולנדית, קבוצת נעוריו. ב-28 בספטמבר 2014, ערך את הופעת הבכורה שלו בליגת העל ההולנדית בהפסד 1–3 לטוונטה. שבוע לאחר מכן כבש את שער הבכורה שלו בהפסד 2–3 לגו אהד איגלס. בספטמבר 2021, חתם קרק על חוזה ל-4 שנים בלוקומוטיב מוסקבה מהליגה הרוסית.

בינואר 2023, הושאל קרק לאנטוורפן הבלגית עד סוף עונת 2022/2023.<ref></ref> 

ב-4 ביוני 2023, כבש קרק שער בתיקו 2-2 נגד גנק שהבטיח לאנטוורפן את הזכייה באליפות בלגיה לראשונה מזה 66 שנה. באוגוסט 2023, סייע לאנטוורפן להעפיל לשלב הבתים של ליגת האלופות לראשונה בתולדותיה, כשכבש שער בניצחון 1-3 על א.א.ק. אתונה במוקדמות.
== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:כדורגלנים סורינאמים
קטגוריה:חלוצי כדורגל הולנדים
קטגוריה:חלוצי כדורגל סורינאמים
קטגוריה:אמסטרדם: כדורגלנים
קטגוריה:כדורגלני אוטרכט
קטגוריה:כדורגלני לוקומוטיב מוסקבה
קטגוריה:כדורגלני רויאל אנטוורפן
קטגוריה:ספורטאים הולנדים בבלגיה
קטגוריה:ספורטאים זרים ברוסיה
קטגוריה:ספורטאים זרים בבלגיה
קטגוריה:הולנדים שנולדו ב-1995
פיודור פאליצין

פיודור פיודורוביץ' פאליצין (ברוסית: Фёдор Фёдорович Палицын; 28 באוקטובר 1851 – 19 בפברואר 1923) היה לוטננט גנרל רוסי אשר שימש כראש מנהל המטה הכללי.

==ביוגרפיה==
פאליצין נולד ב-28 באוקטובר 1851 כבן למשפחת אצולה מליבוניה. ב-1870 הוא סיים את בית הספר הצבאי בפלוב והתגייס לצבא האימפריה הרוסית בדרגת לוטננט משנה. הוא הוצב במשמר הקיסרי בגדוד צארסקויה סלו. הוא למד באקדמיית המטה הכללי "ניקולייב" וסיים את לימודיו ב-1877. הוא לחם במלחמה נגד האימפריה העות'מאנית, ולאחריה שרת במפקד הקורפוס ה-3. ב-1889 מונה לראש מטה דיוויזיית הפרשים ה-2 של המשמר. ב-1898 הוא הועלה לדרגת גנרל-מאיור. ב-1895 הוא מונה לראש מטה המשמר הקיסרי. בהמשך אותה שנה עבר לשמש כראש מטהו של המפקח הכללי של חיל הפרשים.

ב-21 ביוני 1905 הוא מונה לראש מנהל המטה הכללי של צבא האימפריה הרוסית - גוף חדש שהוקם על פי מודל המטה הכללי הגרמני ונועד להיות גוף עצמאי שאינו כפוף למשרד המלחמה. בתפקידו זה הוא העביר רפורמה מקיפה בחינוך הצבאי. ב-2 בדצמבר 1908 הוא פוטר מהתפקיד ו-ולדימיר סוכומלינוב מונה לרמטכ"ל במקומו. כפיצוי, הוא מונה לחבר המועצה המדינית. בספטמבר 1916, בעיצומה של מלחמת העולם הראשונה, מונה פאליצין לנציג הצבא הרוסי במועצה הצבאית של מדינות ההסכמה בוורסאי. בעקבות מהפכת פברואר הוא פוטר מתפקידיו הצבאיים. באוקטובר 1917 הוא עזב את הצבא.

לאחר מלחמת האזרחים ברוסיה, והשתלטות הבולשביקים על המדינה, עזב פאליצין את רוסיה ועבר לפריז, ולאחר מכן לברלין. בשתי הערים הוא היה פעיל מאוד בקהילת הגולים הרוסים. הוא נפטר ב-19 בפברואר 1923.

==קישורים חיצוניים==

* [https://encyclopedia2.thefreedictionary.com/Fedor+Fedorovich+Palitsyn פיודור פאליצין] באנציקלופדיה הסובייטית הגדולה
* [https://xn--d1abichgllj9dyd8a.xn--90anlfbebar6i.xn--p1ai/encyclopedia/dictionary/details.htm?id=8499@morfDictionary פיודור פאליצין] באתר משרד ההגנה הרוסי
* [http://www.hrono.ru/biograf/bio_p/palicyn.php פיודור פאליצין] באתר כרונוס
* 

קטגוריה:ראשי המטה הכללי של צבאות רוסיה וברית המועצות
קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת העולם הראשונה
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מהגרים מרוסיה לגרמניה
קטגוריה:רוסים שנולדו ב-1851
קטגוריה:נפטרים ב-1923
ג'יימס אקהאוס

ג'יימס אקהאוס (באנגלית: James Eckhouse; נולד ב-14 בפברואר 1955) הוא שחקן אמריקאי.

==ביוגרפיה==
אקהאוס נולד בשיקגו, הוא למד תקופה במכון הטכנולוגי של מסצ'וסטס אך לאחר מכן עבר לתחום המשחק. 

ב-1982 הופיע באופרת הסבון "Another World", ב-1983 הופיע לראשונה בקולנוע בסרט משנה מקום משנה מזל, ב-1987 שיחק תפקיד קטן של גבר במסעדה בסרט חיזור גורלי, ב-1988 שיחק בסרטים ביג וקוקטייל.

הוא גילם את ג'ים וולש, אביהם של התאומים ברנדון וברנדה בסדרת הנעורים בוורלי הילס 90210, ב-1994 שיחק בסרט ג'וניור לצד ארנולד שוורצנגר, ב-2000 דיבב את פוטיפר בסרט ההנפשה יוסף נסיך החלומות, ב-2004 שיחק בסרט סיפור סינדרלה.

הוא נשוי ולו שני בנים.

==קישורים חיצוניים==

קטגוריה:אמריקאים שנולדו ב-1955
קטגוריה:שחקני קולנוע וטלוויזיה אמריקאים
Used To

"Used To" הוא סינגל של הזמר-יוצר השוודי סנדרו קוואצה בשיתוף פעולה עם הזמרת לו אליוט. השיר יצא ב-9 בנובמבר 2018 בהוצאת חברות התקליטים אינפאבל מיוזיק ויוניברסל מיוזיק גרופ.

נכון לאוקטובר 2023, השיר הושמע למעלה מ-32 מיליון פעמים בספוטיפיי,<ref></ref> ולמעלה מ-1.3 מיליון פעמים ביוטיוב.<ref></ref>

== מיקומי שיא ==

== היסטוריית שחרורים ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! rowspan="2" scope="row" |עולמי
| 9 בנובמבר 2018
| rowspan="2" scope="row" |הורדת מוזיקה, הזרמת מוזיקה
|מקורית
| rowspan="2" scope="row" |אינפאבל מיוזיק, יוניברסל מיוזיק גרופ
|<ref></ref>
|-
| 22 בפברואר 2019
| רמיקסים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירים באנגלית
קטגוריה:שירים שנכתבו על ידי שיי מרטין
קטגוריה:בלדות פופ
קטגוריה:סינגלים בהוצאת יוניברסל מיוזיק גרופ
אלחסן יוסוף

אלחסן יוסוף עבדולה (נולד ב-20 ביולי 2000) הוא כדורגלן ניגרי המשחק כקשר ברויאל אנטוורפן הבלגית.

== קריירה ==
יוסוף החל את הקריירה שלו באקדמיית הארטס ניגריה, משם עבר לגטבורג השוודית ב-2018. ב-22 באוקטובר 2018, יוסוף ערך את הופעת הבכורה שלו בליגה השוודית בניצחון 2–0 מול IF ברומפויקרנה, שם הוחלף בהארכה. ב-16 ביולי 2021 הודיעה אנטוורפן הבלגית כי הגיעה להסכמה עקרונית עם גטבורג על העברתו של יוסוף לשורותיה.<ref></ref>

== קריירה בינלאומית ==
נכלל בסגל נבחרת ניגריה לטורניר גביע אפריקה לאומות 2023, על-אף שלא ערך הופעות במדי הנבחרת עד למועד הזימון.

== קישורים חיצוניים ==

== הערות שוליים ==

קטגוריה:כדורגלני נבחרת ניגריה
קטגוריה:קשרי כדורגל ניגרים
קטגוריה:כדורגלני רויאל אנטוורפן
קטגוריה:כדורגלני גביע אפריקה לאומות 2023
קטגוריה:ניגרים שנולדו ב-2000
ארבנור מויה

ארבנור מויה (באלבנית : Arbnor Muja; נולד ב-29 בנובמבר 1998) הוא כדורגלן אלבני יליד קוסובו המשחק כקיצוני שמאלי במועדון הבלגי רויאל אנטוורפן ובנבחרת אלבניה.

== קריירה ==
מויה התחיל את הקריירה שלו בקבוצת המילואים של איינטרכט בראונשווייג מהליגה הגרמנית החמישית. ב-2019 חתם בסקנדרבאו קורצ'ה מליגת העל האלבנית.

בקיץ 2021 חתם מויה בדריטה מליגת העל הקוסוברית. ביולי 2022 חתם באנטוורפן הבלגית, ששילמה עבורו כ-400 אלף אירו.<ref></ref> באוקטובר 2022 ערך את הופעת הבכורה שלו במועדון בהפסד 1–2 לקורטרייק.

== נבחרת לאומית ==
מויה שיחק בנבחרות הצעירות של קוסובו, אך בחר לייצג את נבחרת אלבניה הבוגרת וערך את הופעת הבכורה שלו בספטמבר 2023.<ref></ref>

== קישורים חיצוניים ==

== הערות שוליים ==

קטגוריה:כדורגלנים קוסובנים
קטגוריה:כדורגלנים אלבנים
קטגוריה:חלוצי כדורגל קוסובנים
קטגוריה:חלוצי כדורגל אלבנים
קטגוריה:מיטרוביצה: כדורגלנים
קטגוריה:כדורגלני סקנדרבו קורצ'ה
קטגוריה:כדורגלני רויאל אנטוורפן
קטגוריה:כדורגלני נבחרת אלבניה
קטגוריה:ספורטאים זרים בבלגיה
קטגוריה:אלבנים שנולדו ב-1998
קטגוריה:קוסובנים שנולדו ב-1998
תמי תמיר

תמר (תמי) תמיר (נולדה ב-1 ביולי 1968) היא פרופסור למדעי המחשב באוניברסיטת רייכמן. מחקרה מתמקד באלגוריתמי קירוב ותורת המשחקים האלגוריתמית.<ref></ref>

== ביוגרפיה ==
תמיר נולדה בשנת 1968. סיימה בשנת 1992 תואר ראשון במדעי המחשב בטכניון, והמשיכה ללימודי תואר שני (אותו סיימה ב-1995) ודוקטורט (2001) בטכניון.<ref name=":0"></ref> עבודת הדוקטורט שלה, Class-Constrained Resource Allocation Problems, נעשתה בהנחיית הדס שכנאי.

מ-1994 עד 1997 עבדה במעבדת התוכנה הישראלית של אינטל, והייתה לה משרת קיץ בהיולט פקארד.<ref name=":0" />

לאחר מחקר פוסט-דוקטורט בטכניון ובאוניברסיטת וושינגטון, ב-2004 הצטרפה לבית הספר אפי ארזי למדעי המחשב של המרכז הבינתחומי הרצליה. בשנים 2008–2012 כיהנה כסגנית דקן, ומ-2012 עד 2017 כדקן בית הספר.<ref name=":0" />

== קישורים חיצוניים ==
* 

== הערות שוליים ==

קטגוריה:סגל אוניברסיטת רייכמן
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:מדעניות מחשב ישראליות
קטגוריה:ישראליות שנולדו ב-1968
קטגוריה:ישראלים שנולדו ב-1968
אנדריס ספרודס

אנדריס ספרודס (בלטבית: Andris Sprūds; נולד ב-13 ביולי 1971) הוא שר ההגנה של לטביה. וחבר הסאימה הלטבי מטעם מפלגת הפרוגרסיבים.

==ביוגרפיה==
ספרודס נולד בלייפאיה ב-13 ביולי 1971. ב-1997 הוא השלים תואר שני בהיסטוריה של מרכז אירופה באוניברסיטת מרכז אירופה בבודפשט. ב-1998 השלים גם תואר ביחסים בינלאומיים באוניברסיטת לטביה. ב-2005 השלים דוקטורט במדעי המדינה באוניברסיטה היגלונית בקראקוב. הוא משמש כחוקר ומרצה במגוון נושאים הקשורים ליחסי חוץ של מדינות אירופה. הוא היה חבר בוועדה המייעצת של המכון למדיניות חוץ של לטביה.

ב-1 באוקטובר 2022, נבחר ספרודס לסאימה - הפרלמנט הלטבי, מטעם מפלגת "הפרוגרסיבים". ב-24 בנובמבר של אותה שנה הוא נבחר ליו"ר ועדת אירופה של הסאימה. וב-15 בספטמבר 2023 מונה לשר ההגנה בממשלתה של אוויקה סיליניה.

==קישורים חיצוניים==

* [https://www.mk.gov.lv/en/employee/andris-spruds?utm_source=https%3A%2F%2Fwww.google.com%2F אנדריס ספרודס] באתר ממשלת לטביה
* [https://www.mod.gov.lv/en/person/andris-spruds אנדריס ספרודס] באתר משרד ההגנה הלטבי
* [https://www.liia.lv/en/fellows/andris-spruds-2 אנדריס ספרודס] באתר המכון הלטבי ליחסי חוץ

קטגוריה:פוליטיקאים לטבים
קטגוריה:שרי הגנה
קטגוריה:שרי ממשלת לטביה
קטגוריה:לטבים שנולדו ב-1971
צ'ידרה אג'וקה

צ'ידרה אג'וקה (נולד ב-2 בינואר 1998) הוא כדורגלן ניגרי המשחק כקיצוני בקבוצת סביליה ובנבחרת ניגריה.

==קריירה==
אג'וקה שיחק בוולרנגה הנורווגית והירנפיין ההולנדית לפני שחתם בצסק"א מוסקבה באוגוסט 2020. הוא הושאל להרטה ברלין הגרמנית לעונת 2022/2023.<ref></ref>

ביולי 2023 חתם אג'וקה באלופת בלגיה, רויאל אנטוורפן, בהשאלה לעונה אחת מצסק"א מוסקבה.<ref></ref> הוא ערך את הופעת הבכורה שלו בנבחרת ניגריה באוקטובר 2020.
==נבחרת לאומית==
אג'וקה הופיע לראשונה בנבחרת ניגריה במשחק ידידות 1–1 עם תוניסיה ב-13 באוקטובר 2020.

== קישורים חיצוניים ==

== הערות שוליים ==

קטגוריה:כדורגלני נבחרת ניגריה
קטגוריה:חלוצי כדורגל ניגרים
קטגוריה:כדורגלני צסק"א מוסקבה
קטגוריה:כדורגלני רויאל אנטוורפן
קטגוריה:ניגרים שנולדו ב-1998
סאם וינס

סמואל מרקס לויד וינס (נולד ב-31 במאי 1999) הוא כדורגלן אמריקאי המשחק כמגן שמאלי עבור רויאל אנטוורפן מהליגה הבלגית ובנבחרת ארצות הברית.
==קריירה==
וינס גדל באקדמיה של קולורדו ראפידס וחתם בקבוצה הבוגרת בפברואר 2018. הוא שיחק במועדון בין השנים 2018–2021 ורשם 49 הופעות ליגה.

באוגוסט 2021 חתם ויינס ברויאל אנטוורפן הבלגית.<ref></ref> 

== נבחרת לאומית ==
וינס ערך את הופעת הבכורה שלו בנבחרת ארצות הברית בפברואר 2020 במשחק ידידות נגד קוסטה ריקה.<ref></ref>

== קישורים חיצוניים ==

== הערות שוליים ==

קטגוריה:כדורגלני גביע הזהב 2021
קטגוריה:כדורגלני נבחרת ארצות הברית
קטגוריה:מגני כדורגל אמריקאים
קטגוריה:כדורגלני קולורדו ראפידס
קטגוריה:כדורגלני רויאל אנטוורפן
קטגוריה:אמריקאים שנולדו ב-1999
Out of Love

"Out of Love" הוא סינגל של הזמרת-יוצרת הקנדית אליסיה קארה. השיר יצא ב-29 בינואר 2019 בהוצאת חברת התקליטים דאף ג'אם. השיר מופיע כסינגל השלישי באלבום האולפן השני של קארה, The Pains of Growing. השיר נכתב על ידי אליסיה קארה וריק נואלס, והופק על ידי ריק נואלס ודין ריד.

נכון לאוקטובר 2023, השיר הושמע למעלה מ-25 מיליון פעמים ביוטיוב,<ref></ref> ולמעלה מ-384 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!קנדה (Music Canada)
|פלטינה
|80,000
|-
!דנמרק (IFPI Danmark)
|זהב
|45,000
|-
!נורווגיה (IFPI Norway)
|זהב
|30,000
|-
!פורטוגל (AFP)
|זהב
|5,000
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable plainrowheaders"
!אזור
!תאריך
!פורמט
!חברת תקליטים
!הערות
|-
! rowspan="2" scope="row" | ארצות הברית
| 29 בינואר 2019
|להיט רדיו עכשווי
| rowspan="2" |דאף ג'אם
|<ref></ref>
|-
| 13 במאי 2019
|מוזיקה עכשווית למבוגרים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2019
קטגוריה:שירי אליסיה קארה
קטגוריה:שירים באנגלית
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
קטגוריה:שירים על כאב לב
קטגוריה:בלדות משנות ה-2010
קטגוריה:בלדות נשמה
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת דף ג'אם רקורדינגס
אורטווין דה וולף

אורטווין דה וולף (נולד ב-23 באפריל 1997) הוא כדורגלן בלגי המשחק כשוער עבור המועדון הבלגי זולטה ורכם.

==קריירה==
דה וולף התחיל את הקריירה שלו בלוקרן וביולי 2019 עבר לאופן. בסוף ינואר 2021, זמן קצר לפני תום חלון ההעברות, הוא הושאל לרויאל אנטוורפן עד סוף העונה.<ref></ref> דה וולף היה בשער של אנטוורפן בשבעה מתוך חמישה עשר משחקי ליגה אפשריים, שני משחקי גביע ושני משחקים בליגה האירופית. ביולי 2021, חתם דה וולף באנטוורפן, לאחר ששיחק במועדון בהשאלה בעונה הקודמת.<ref></ref> בינואר 2024 חתם בזולטה ורכם.

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני לוקרן
קטגוריה:כדורגלני אויפן
קטגוריה:כדורגלני רויאל אנטוורפן
קטגוריה:כדורגלני זולטה ורכם
קטגוריה:בלגים שנולדו ב-1997
ארמון קריסטיאנסבורג

ארמון קריסטיאנבורג (בדנית: Christiansborg Slot) הוא מקום מושבם של שלושת רשויות השלטון הדניות. הארמון נמצא על האי Slotsholmen בקופנהגן. בסמוך לבניין הארמון ממוקם בניין היסטורי "בורסן".

הארמון מאכלס את רשויות השלטון של דנמרק, ביניהם הפלוקטינג הפרלמנט הדני, משרד ראש ממשלת דנמרק ובית המשפט העליון הדני.
1: הארמון, 2: שער המלך, 3: כיכר הארמון, 4: חצר פנימית, 5: כניסה לפרלמנט, 6: חצר ריגסטאג, 7: מוזיאון התיאטרון, 8: האורוות המלכותיות, 9:השיש גשר, 10: מגרשי המופע, 11: בית הספר לרכיבה, 12: מוזיאון ת'ורולדסן, 13: כניסה לבית המשפט העליון, 14: משרד ראש הממשלה, כניסה לחדרי הקבלה המלכותיים, 15 קפלת הארמון, 16: חצר הנסיך ג'ורג'
במתחם מוקצה גם מספר אגפים למשפחת המלוכה הדנית.

== גלריה ==
<gallery>
קובץ:Slotsholmen - Statsministeriet.jpg|אגף הממשלה
קובץ:Ft-oct-2009-1.jpg|אולם הפלוקטינג -הפרלמנט הדני
קובץ:Christiansborg-Dronningeporten-2009.JPG|השער הראשי לארמון
קובץ:Christiansborg Palace (aerial view).jpg|מבט אווירי
קובץ:Christiansborg Folketinget, Danish Parliament - Dji Mavic Pro 2 drone (50021309063).jpg|הכיכר המרכזית
קובץ:Landstingssalen 2018b.jpg|חדר הוועדות הפרלמנטריות
קובץ:Vandrehallen 2018b.jpg|לובי ראשי
</gallery>

== קישורים חיצוניים ==

* 

קטגוריה:קופנהגן: מבנים
קטגוריה:דנמרק: פוליטיקה
ילה בטאייה

ילה בטאייה (נולד ב-20 במאי 1999) הוא כדורגלן בלגי המשחק כמגן עבור רויאל אנטוורפן.

==קריירה==
בטאייה התחיל את הקריירה שלו בקבוצת הנוער של רויאל אנטוורפן. ב-9 במאי 2018, כבש את שער הבכורה שלו בליגת העל הבלגית בניצחון הביתי 0-2 על לוקרן.

ביוני 2021, חתם בטאייה על חוזה ל-3 שנים בקבוצה הבוגרת של אנטוורפן.<ref></ref>

== קישורים חיצוניים ==

== הערות שוליים ==

קטגוריה:קשרי כדורגל בלגים
קטגוריה:כדורגלני רויאל אנטוורפן
קטגוריה:כדורגלני אוסטנדה
קטגוריה:בלגים שנולדו ב-1999